Gran Bretaña

Gran Bretaña ye la mayor de les Islles Britániques, archipiélagu al noroeste d'Europa. Ye parte del territoriu del Reinu Xuníu de Gran Bretaña y Irlanda del Norte Xeográficamente, Gran Bretaña ye la islla más grande del archipiélagu de les Islles Britániques. La so superficie ye de 229.850 km². Ye la islla más grande n'Europa y la octava islla más grande del mundu. Ye la tercer islla más poblada dempués de Java y Honshū. Políticamente, Gran Bretaña ye la combinación d'Inglaterra, Gales y Escocia. Esta definición abarca a dalgunes islles vecines, como la Islla de Scilly, les Islles Hébrides y les Islles Orcaes y Islles Shetland, pero non la Islla de Man o les Islles de la Canal. Usu del términu Gran Bretaña incorreutamente, Gran Bretaña ye ampliamente usao como sinónimu de la entidá política del Reinu Xuníu. La diferencia ye un asuntu bastante téunicu, porque el Reinu Xuníu tamién inclúi a Irlanda del Norte amás de los tres países qu'integren Gran Bretaña. D'otramiente, los tres países que formen Gran Bretaña (na so acepción política) tamién inclúin a más de cien islles, como la Islla de Scilly, les Islles Hébrides, la Islla de Wight, Flatholm y Anglesey, etc. La abreviación GB ye tamién usada nel Reinu Xuníu nos vehículos según el Códigu Internacional d'Identificación de Vehículos Estranxeros y pal equipu olímpicu británicu. Ye asemeyáu l'usu del términu británicu que s'usa en referencia al Reinu Xuníu. El nome completu ye Reinu Xuníu de Gran Bretaña y Irlanda del Norte Etimoloxía Deriva del nome Britannia, usáu polos romanos d'alrodiu del añu 55 e.C.. La etimoloxía vien siendo motivu d'especulación (a vegaes imaxinaria), pero se piensa que deriva de la pallabra céltica «britani» ("pintáu"), una referencia a los habitantes d'estes islles pol so usu de pintura corporal y tatuaxes. Referencies Enllaces esternos Wikimedia Commons tien conteníu multimedia tocante a Gran Bretaña.